Գևորգ Կիրակոսյան

Գևորգ Դավիթի Կիրակոսյան (հայտնի է նաև՝ Կոմանդոր, ), Հայաստանի զինված ուժերի սպա, 2020 թվականի հայ-ադրբեջանական պատերազմի մասնակից, զոհվել է մարտական գործողությունների ժամանակ։

Կենսագրություն 
Գևորգ Կիրակոսյանը ծնվել է 1996 թվականի դեկտեմբերի 22-ին Ալավերդի քաղաքում։ 2002-2005 թվականներին սովորել է Ալավերդու թիվ 12 միջնակարգ դպրոցում, ապա Ալավերդու Հովհաննես Թումանյանի անվան թիվ 2 հիմնական դպրոցում։ 2011-2014 թվականներին ընդունվել և գերազանց ավարտել է Ալավերդու արհեստագործական պետական ուսումնարանը՝ ստանալով տրակտորիստ-մեխանիզատորի մասնագիտություն։

2014-2018 թվականներին բարձրագույն կրթություն է ստացել Ռուսաստանի Հարավային դաշնային համալսարանի իրավաբանական ֆակուլտետում՝ ստանալով իրավաբանի որակավորում։ Այնուհետև վերադարձել է Հայաստան և ընդունվել Վազգեն Սարգսյանի անվան ռազմական համալսարան։ Մեկ տարի անց ստացել է լեյտենանտի կոչում։

Թեև Գևորգը նաև ՌԴ քաղաքացի էր և հնարավորություն ուներ ծառայությունը Ղրիմում անցկացնելու, բայց որոշել էր ծառայել սեփական հայրենիքում։ 2019 թվականին սպայական ծառայության է անցել Մատաղիսում՝ որպես Կրակային աջակցման դասակի (ԿԱԴ) հրամանատար։

Զոհվել է 2020 թվականի հոկտեմբերի 9-ի վաղ առավոտյան՝ մարտական գործողությունների ժամանակ՝ փրկելով իր զինվորների կյանքը։ Կռվի ընթացքում միաժամանակ եղել է ութ դիրքի հրամանատար։

Ընտանիք 
Գևորգ Կիրակոսյանն ամուսնացած չէր։ Հայրը Դավիթ Կիրակոսյանն է, մայրը՝ Մարիա Սարգսյանը, ունի երեք քույր՝ Էլզա, Էսմա և Էռնա Կիրակոսյանները։

Հուշեր Գևորգ Կիրակոսյանի մասին

Պարգևներ 
2021 թվականի մայիսի 22-ին Գևորգ Կիրակոսյանը հետմահու պարգևատրվել է Արցախի Հանրապետության պաշտպանության բանակի «6-րդ ՊՇ Անձնուրաց պաշտպան» մեդալով։

2021 թվականի հունիսի 25-ին Հայաստանի նախագահ Արմեն Սարգսյանի հրամանով (ՆՀ-143-Ա) Գևորգ Կիրակոսյանը հետմահու պարգևատրվել է «Մարտական ծառայության» մեդալով։

Հիշատակ

Հուշաղբյուրի բացում 
2021 թվականի օգոստոսի 28-ին Լոռու մարզի Հագվի գյուղում բացվել է Գևորգ Կիրակոսյանին նվիրված հուշաղբյուրը, որտեղ ներկայացված են լեյտենանտի անձնական և մարտական իրերը, լուսանկարները, պատվոգրերը, հուշանվերները։ Միջոցառման օրվա ընտրությունը հատուկ խորհուրդ ունի․ այդ օրը պետք է տեղի ունենար լեյտենանտի հարսանյաց արարողությունը։

Հուշատան բացումից օրեր անց՝ սեպտեմբերի 4-ին, Լոռու մարզի Հագվի գյուղի Սուրբ Աստվածածին եկեղեցու բակում ռուսաստանաբնակ Արման Մինասյանի հովանավորությամբ տեղադրվել է խաչքար՝ նվիրված Գևորգ Կիրակոսյանի և Արցախյան ազատամարտում զոհված Արտակ Սահակյանի հիշատակին։

Լեյտենանտ 409 
2021 թվականի վերջին Գևորգ Կիրակոսյանի քույրը՝ Էլզա Կիրակոսյանը, Հրաչյա Պապինյանի համահեղինակությամբ հրատարակել է «Լեյտենանտ 409․ 409 քայլ դեպի անմահություն» հուշագրությունը, որտեղ ներկայացված են հետաքրքիր դրվագներ Գևորգի մասին։ Լեյտենանտի մյուս քույրը՝ Էսման, նշել է․ 
Հուշագրությունում պատմությունները ներկայացված են հենց այդ եռաստիճան բաժանման համատեքստում։ Հուշագրքի շնորհանդեսը տեղի է ունեցել 2021 թվականի դեկտեմբերի 22-ին՝ Գևորգի ծննդյան օրը, Ալավերդու Ռոմանոս Մելիքյանի անվան երաժշտական դպրոցի դահլիճում։

Պատկերասրահ

Ծանոթագրություններ

Արտաքին հղումներ 
 Ավագ լեյտենանտ Գևորգ Արշակյանը՝ ընկերոջ՝ Գևորգ Կիրակոսյանի մասին
 Գևորգի երազանքը կիսատ մնաց
 Արկի բեկորները վերցնելով իր վրա՝ փրկել է 18-ամյա զինվորներին
 Ալավերդու ուսումնարանի՝ մերօրյա հերոս դարձած տղաները
 «Իմ հերոսը դու ես»․ հուշ-ցերեկույթ՝ նվիրված Գևորգ Կիրակոսյանին ու անմահացած բոլոր զինվորներին
 Վիքիպեդիայի հայկական տիրույթում հոդվածներ են դրվում մերօրյա հերոսների մասին
 Մեր հերոսները. Գևորգ Կիրակոսյան
 Հատված հուշատան բացման արարողությունից
 Լեյտենանտ 409․ ԿՈՄԱՆԴՈՐ
 Հագվի գյուղում լեյտենանտ Գևորգ Կիրակոսյանին նվիրված հուշաղբյուր բացվեց
 
Ալավերդի քաղաքում ծնվածներ
44-օրյա պատերազմի մասնակիցներ հայկական կողմից
Զինվորական սպաներ